Ely Caravan Club
Ely caravan club in Cambridgeshire is an organisation representing caravanners in Ely. National Volunteer Week, Apr 10-16 | BE. Orlando
← Square Root Day Biggest List of Secular Reasons to Volunteer → Lenings vir taxi’s styg met 14% tot R10 mjd. | Netwerk24
Deur Nellie Brand-Jonker 15 Mei 2019 17:34
Die finansieringsmaatskappy SA Taxi, wat lenings verskaf vir die aanskaffing van minibustaxi’s, se totale uitstaande lenings het in die ses maande tot einde Maart met 14% of R1,2 miljard tot R10 miljard gestyg.
Die genoteerde kredietverskaffer Transaction Capital wat 75% van SA Taxi besit, het in sy resultate vir die halfjaar tot einde Maart gesê daar is 31 543 voertuie met die geld gefinansier.
Die minibussies waarvoor SA Taxi motorlenings verskaf. Foto: Verskaf
Die styging in die uitstaande lenings hou verband met 9% meer lenings wat in die tydperk toegestaan is. Die bykomende styging van vyf persentasiepunte in die totale lenings spruit uit die toename in die pryse van taxi’s.
Transaction Capital het in Februarie ’n kwart van SA Taxi aan taxibase verkoop. Lees ook: Taxibase koop kwart van SA Taxi
SA Taxi se inkomste uit rente het met 13% tot R553 miljoen gestyg.
SA Taxi maak ook geld uit versekering, motorhandelaars wat nuwe en gebruikte taxi’s verkoop en ander byprodukte. Dié produkte dra nou 37% van sy inkomste by.
Versekering is die belangrikste aandrywer van inkomste wat nie met rente op lenings verband hou nie. Die inkomste uit versekering het vinniger gestyg as die motorlenings. In die eerste helfte van sy boekjaar het sy versekeringspremies met 22% tot R401 miljoen gespring.
Transaction Capital het ook ’n onderneming Transaction Capital Risk Services (TCRS) wat skuldboeke koop van skuld wat nie-invorderbaar of afgeskryf is. Hy probeer dan die skuld invorder.
Einde Maart het dié skuldboeke R1,7 miljard beloop – ’n styging van 68% teenoor einde Maart verlede jaar.
Die onderneming fokus meestal daarop om skuldboeke te kry van kleinhandelaars wat reeds die nie-invorderbare skuld afgeskryf het.
In die eerste helfte het TCRS 13 skuldboeke gekoop met ’n gesigwaarde van R2,1 miljard. Dié skuldboeke is teen R404 miljoen in Suid-Afrika en R33 miljoen in Australië gekoop.
Einde Maart het TCRS 254 skuldboeke met ’n gesigwaarde van R23,5 miljard besit wat teen R1,7 miljard gewaardeer is.
“In Suid-Afrika is die ekonomiese klimaat gunstig om nie-presterende skuldboeke te koop van kliënte wat risiko wil vermy en ’n onmiddellike invordering op die skuldboeke wil hê,” sê David Hurwitz, uitvoerende hoof, in ’n verklaring oor die resultate.
Volgens Hurwitz gaan die verkryging van skuldboeke versnel word om toekomstige inkomstegroei te ondersteun.
Transaction Capital se toeskryfbare kernwesensverdienste het met 17% tot R363 miljoen gestyg. Die kernwesensverdienste toeskryfbaar van SA Taxi het met 22% tot R211 miljoen gestyg en die skuldinvorderaar Transaction Capital Risk Services s’n met 13% tot R134 miljoen.
’n Tussentydse dividend van 27c per aandeel is verklaar, 29% hoër as in die ooreenstemmende tydperk.
Meer oor: Transaction Capital | Sa Taxi | Minibus-Taxi's | Skuldboek | Lenings
Taxi’s dreig om weer amok te maak
SA Taxi wil ook Uber-motors finansier